b"\n_START_ARTICLE_\nEstadi Filip II\n_START_SECTION_\nReconstrucci\xc3\xb3\n_START_PARAGRAPH_\nLa construcci\xc3\xb3 de l'Estadi de la Ciutat de Skopje (en macedoni: \xd0\x93\xd1\x80\xd0\xb0\xd0\xb4\xd1\x81\xd0\xba\xd0\xb8 \xd1\x81\xd1\x82\xd0\xb0\xd0\xb4\xd0\xb8\xd0\xbe\xd0\xbd \xd0\xa1\xd0\xba\xd0\xbe\xd0\xbf\xd1\x98\xd0\xb5, Gradski stadion Skopje) en la forma actual es va comen\xc3\xa7ar el 1978 (moment en qu\xc3\xa8 canvia el nom pel de Filip II). Es van necessitar dos anys per construir la tribuna sud, i la resta de la reconstrucci\xc3\xb3 i ampliaci\xc3\xb3 no es va iniciar fins al gener del 2008, despr\xc3\xa9s d'un llarg retard en l'execuci\xc3\xb3 del projecte._NEWLINE_La construcci\xc3\xb3 d'una nova grada nord es va acabar l'agost del 2009, estrenant-se el 2 d'agost, coincidint amb la celebraci\xc3\xb3 de la festa nacional de Maced\xc3\xb2nia, l'Ilinden. Deu dies despr\xc3\xa9s, el 12 d'agost, la selecci\xc3\xb3 de futbol de Maced\xc3\xb2nia va jugar un partit amist\xc3\xb3s contra la selecci\xc3\xb3 de futbol d'Espanya, vigents campions de l'Eurocopa 2008._NEWLINE_La reconstrucci\xc3\xb3 de la base sud va comen\xc3\xa7ar el 2009, posant-se en funcionament el 30 de juliol del 2010, amb motiu del partit entre l'FK Rabotnicki i el Liverpool FC._NEWLINE_Actualment, la capacitat total de l'estadi \xc3\xa9s de 36.400 espectadors. El Filip II compta amb 494 localitats VIP, un espai reservat amb 245 seients per a comentaristes i una sala de premsa amb capacitat per a 141 periodistes._NEWLINE_La reconstrucci\xc3\xb3 de l'estadi va costar, aproximadament, 51 milions d'euros, inversi\xc3\xb3 realitzada pel govern macedoni, amb una suma de 625.000 euros aportats per la UEFA."